OpenLLM-France/wikimedia huggingface dataset:
# Ladislav Krejčí

Ladislav Krejčí (Praga, 5 de juliol de 1992) és un futbolista txec que juga en la demarcació d'extrem esquerre per l'AC Sparta Praga de la Lliga de Futbol de la República Txeca.

## Internacional

Va debutar amb la selecció de futbol de la República Txeca el 14 de novembre de 2012 contra Eslovàquia en un partit amistós que va finalitzar amb un resultat de 3-0 a favor del combinat txec. A més va jugar un partit de classificació per a la Copa Mundial de Futbol de 2014 contra Dinamarca. Ja en 2014, el seleccionador Pavel Vrba el va convocar per disputar la classificació per l'Eurocopa 2016, on a més va marcar un gol.

### Gols internacionals

| # | Data | Estadi | Oponent | Gol | Resultat | Competició |
| 1 | 6 de febrer de 2013 | Estadi Manisa 19 Mayis, Manisa, Turquia | Turquia | 0-1 | 0–2 | Amistós |
| 2 | 13 d'octubre de 2014 | Astana Arena, Astana, Kazakhstan | Kazakhstan | 1-3 | 2–4 | Classificació per l'Eurocopa 2016 |

## Clubs

| Club | País | Any | Partits | Gols |
| AC Sparta Praga | Txèquia | 2008 - | 160 | 36 |

## Palmarès
### Campionats estatals

| Títol | Club | País | Any |
| Lliga de Futbol de la República Txeca | AC Sparta Praga | República Txeca | 2010 |
| Lliga de Futbol de la República Txeca | AC Sparta Praga | República Txeca | 2014 |
| Copa de la República Txeca | AC Sparta Praga | República Txeca | 2014 |
| Supercopa de la República Txeca | AC Sparta Praga | República Txeca | 2010 |
| Supercopa de la República Txeca | AC Sparta Praga | República Txeca | 2014 |

### Distincions individuals

| Títol | Club | País | Any |
| Talent txec de l'any | AC Sparta Praga | Txèquia | 2011 |

## Referències

* ↑ «Czechs defeat Kazakhstan, take Group A command» (en anglès). UEFA, 13-10-2014. [Consulta: 5 març 2015].

## Enllaços externs

* Fitxa del jugador a national football teams (anglès)
* Fitxa del jugador a footballdatabase
# Ramón Lamoneda Fernández

Ramón Lamoneda Fernández (Begíjar, Jaén, 9 de juny de 1892 - Ciutat de Mèxic, 27 de febrer de 1971) fou un polític socialista andalús.
Als dotze anys es va traslladar amb la seva família a Madrid on va treballar de tipògraf, afiliant-se a les Joventuts Socialistes i posteriorment al Partit Socialista Obrer Espanyol (PSOE) i a la Unió General de Treballadors (UGT). Va desenvolupar una intensa labor sindical en la Federació d'Arts Gràfiques. Va pertànyer a la facció tercerista del PSOE, els partidaris que el partit adoptés les 21 Condicions i s'adherís a la Internacional Comunista.
Davant l'oposició de la direcció i de la majoria de la militància (que inicialment s'havia mostrat partidària d'ingressar en la Komintern), els terceristes, entre els quals es trobava Lamoneda, es van escindir, creant el 13 d'abril de 1921 el Partit Comunista Obrer Espanyol. El PCOE confluiria poc després amb una escissió socialista anterior, el Partit Comunista Espanyol, en el Partit Comunista d'Espanya (PCE).
Lamoneda va tornar durant la Segona República al PSOE. Pertanyent primer al corrent caballerista del partit, va passar després a la centrista encapçalada per Indalecio Prieto. Va ser diputat a Corts per Granada a les eleccions generals espanyoles de 1933 i de 1936 (havia estat triat també a Madrid capital, però va triar representar a Granada) secretari del grup parlamentari socialista en aquesta legislatura i, des de principis de 1936, secretari general del PSOE (va ser l'últim secretari general del PSOE escollit a Espanya fins a la mort de Franco).
Després de la Guerra Civil espanyola es va exiliar a Mèxic. Pertanyent a la facció negrinista del PSOE, va ser expulsat del partit en 1946 juntament amb els partidaris de Negrín (en el XXXVII Congrés del PSOE va ser readmès a la disciplina del partit amb tots els efectes juntament amb 36 militants més, encapçalats per Juan Negrín). El 1951 va ocupar la secretaria general de la Unió Socialista Espanyola, grup que encapçalat per Álvarez del Vayo es va incorporar al Front Espanyol d'Alliberament Nacional en 1964.
La readmissió es va completar amb el lliurament de carnets en l'acte celebrat el 24 d'octubre de 2009 a la seu del PSOE en Madrid rebent el carnet d'afiliat de mans de Alfonso Guerra i Leire Pajín (Secretària d'Organització), per delegació dels fills, Miguel Ull Laita (un dels promotors de la proposta de Resolució al 37 Congrés Federal) que posteriorment, el 12 de desembre de 2009 l'hi va lliurar als seus fills Ramón i Marxina en un acte celebrat en l'Agrupació del PSOE a Ciutat de Mèxic En aquest mateix acte li fou entregat el carnet a la neta de Ramón González Peña, també expulsat i readmès, llavors President del PSOE, Concepción Ramos González.

## Referències

* ↑ Fitxa de Ramón Lamoneda al web del Congrés dels Diputats
* ↑ Negrín y 35 viejos militantes socialistas, per Ángel Viñas, El País, 8 de juliol de 2008.

## Vegeu també

* Membres del Partit Socialista Obrer Espanyol rehabilitats el 24 d'octubre de 2009

## Enllaços externs

* Esbós biogràfic a Memoria Republicana Arxivat 2007-12-31 a Wayback Machine..
# Tauler de control

«Tauler de control» té aquests significats:
En informàtica:
* Tauler de control (servidor web)
* Tauler de control (Windows)
* Tauler de control (Mandriva Linux)
* Tauler de control (Suse Linux)
En entorns de tecnologia:
# Misterbianco

Misterbianco (sicilià Mustarjancu) és un municipi italià, situat a la regió de Sicília i a la ciutat metropolitana de Catània. L'any 2007 tenia 46.982 habitants. Limita amb els municipis de Camporotondo Etneo, Catània, Motta Sant'Anastasia i San Pietro Clarenza.

## Administració

Llista d'alcaldes :
| Període | Identitat | Partit |
| 2008- | Ninella Caruso | MpA |
# Inverness Highlands North

Inverness Highlands North és una concentració de població designada pel cens dels Estats Units a l'estat de Florida. Segons el cens del 2000 tenia 1.470 habitants.

## Demografia

Segons el cens del 2000, Inverness Highlands North tenia 1.470 habitants, 616 habitatges, i 434 famílies. La densitat de població era de 295,6 habitants/km².
Dels 616 habitatges en un 26,8% hi vivien nens de menys de 18 anys, en un 57,1% hi vivien parelles casades, en un 9,7% dones solteres, i en un 29,5% no eren unitats familiars. En el 25,2% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,4% tenia menys de 18 anys, un 6,7% entre 18 i 24, un 24,3% entre 25 i 44, un 23% de 45 a 60 i un 23,6% 65 anys o més.
L'edat mediana era de 42 anys. Per cada 100 dones de 18 o més anys hi havia 83 homes.
La renda mediana per habitatge era de 27.128 $ i la renda mediana per família de 28.821 $. Els homes tenien una renda mediana de 30.263 $ mentre que les dones 21.161 $. La renda per capita de la població era de 12.818 $. Entorn del 13,1% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inverness Highlands North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Inverness Highlands North». American Fact Finder. Oficina del Cens dels Estats Units, 12-01-2010.
# Mas Pòlit

El Mas Pòlit és un mas situat al municipi de Vilamaniscle, a la comarca catalana de l'Alt Empordà.
Està documentat que l’any 1293 el territori denominat La Mata, que avui s’anomena MAS PÒLIT, era propietat senyorial del monjo Hospitaler del Monestir de Sant Pere de Rodes, que féu contracte d’emfiteusi a Bernat Carrera, home propi del Sr. Abat de dit Monestir. I el document dona fe de que ja es cultivava la vinya.
Fou l’any 1572 quan Antoni Heras, fill del Mas d’en Heras de Garriguella, comprà el Mas. A partir d’aquesta data el Mas Pòlit ha estat propietat de la família Heras i dels seus descendents.
El 1632, el mas passa a ser propietat d’un nét de Antoni Heras, anomenat Hipòlit Heras. Fou a partir d’aquest moment que el mas prengué el seu nom: Mas Pòlit
# Thamnophis sirtalis

Thamnophis sirtalis és una espècie de rèptil ovovivípar inofensiu de la família Colubridae. Habita als Estats Units i Canadà.

## Subespècies

* T. s. sirtalis (Linnaeus, 1758)
* T. s. parietalis (Say, 1823)
* T. s. infernalis (Blainville, 1835)
* T. s. concinnus (Hallowell, 1852)
* T. s. dorsalis (Baird i Girard, 1853)
* T. s. pickeringii (Baird i Girard, 1853)
* T. s. tetrataenia (Cope, 1875)
* T. s. semifasciatus (Cope, 1892)
* T. s. pallidulus Allen, 1899
* T. s. annectens B.C. Brown, 1950
* T. s. fitchi Fox, 1951
* T. s. similis Rossman, 1965
* T. s. lowei W. Tanner, 1988
# Le Mauvais Hôte

Le Mauvais Hôte és un curtmetratge mut francès escrit i dirigit per Louis Feuillade estrenat el 1910.

## Repartiment

* Georgette Faraboni
* René Alexandre
* Georges Wague
* Maurice Vinot
* Gaston Séverin
* Alice Tissot

## Referències

* ↑ Louis Feuillade a cineartistes.com
# Ramón Iribarren Cavanilles

Ramón Iribarren Cavanilles (Irun, 15 d'abril de 1900 - Vallecas, 21 de febrer de 1967) fou un enginyer basc, acadèmic de la Reial Acadèmia de Ciències Exactes, Físiques i Naturals. Era germà de Luis Iribarren Cavanilles.

## Biografia

Membre d'una família benestant, va estudiar ciències exactes a la Universitat Complutense de Madrid, però finalment es va llicenciar el 1927 a l'Escola Especial d'Enginyers de Camins, Canals i Ports, on mostrà interès per l'enginyeria portuària. Fou destinat a Girona, on va estudiar els formigons, i el 1929 tornà al País Basc, on fou nomenat enginyer del Grup de Ports de Guipúscoa. Això li va permetre ser autor dels projectes i construcció dels ports d'Hondarribia, Sant Sebastià, Getaria, Zumaia, Mutriku, Orio i Deba i ser considerat com un dels pares de l'enginyeria marítima. Destacà en el disseny d'estructures portuàries i dics, i en el seu estudi sobre el talús límit entre el trencament i la reflexió de l'onatge, que va originar el nombre d'Iribarren (que relaciona el pes de l'escullera amb l'altura de l'ona, les constants trigonomètriques del talús i la densitat del bloc).
Entre 1939 i 1961 fou professor de Ports a l'Escola Especial d'Enginyers de Camins, Canals i Ports de Madrid, i el 1948 aconseguí instal·lar-hi un laboratori propi. Entre altres condecoracions, va rebre la Gran Creu de l'Orde d'Alfons X el Savi, l'encomana i gran creu de l'Orde del Mèrit Civil i la Creu del Mèrit Aeronàutic. En juny de 1959 fou escollit acadèmic de la Reial Acadèmia de Ciències Exactes, Físiques i Naturals. Va morir en un accident de trànsit quan viatjava de Vallecas cap a València el 21 de febrer de 1967 quan provava el cotxe FIAT 1500.

## Obres

* Obras Marítimas: oleaje y diques (1954)
* Generalización de la fórmula para el cálculo de los diques de escollera y comprobación de sus coeficientes Arxivat 2016-04-13 a Wayback Machine. (1938)
* Obras de abrigos en puertos Arxivat 2016-04-13 a Wayback Machine. (1941)
* Corrientes y transportes de arenas originados por el oleaje Arxivat 2016-04-13 a Wayback Machine. (1947)
* Cálculo de diques verticales
* Talud límite entre la rotura y la reflexión de la ola
* Violentas presiones accidentales producidas por la rotura de las olas

## Referències

* ↑ Ramón Iribarren Cavanilles (1900-1967), padre de la Ingeniería Marítima a enginieria en la red
* ↑ El centenario de Ramón Iribarren recuerda su ingeniería portuaria, El País, 7 de desembre de 2000
* ↑ Ramón Iribarren a l'Enciclopedia Vasca Auñamendi
* ↑ Biografia Arxivat 2016-04-11 a Wayback Machine. al web de la RAC
* ↑ ABC, 22 de febrer de 1967, hi ha alguns errors en el nom i l'edat del difunt
# Santa Margarida de Sacot

Santa Margarida de Sacot és una ermita romànica al municipi de Santa Pau, a la comarca catalana de la Garrotxa. És un monument inventariat a l'Inventari del Patrimoni Arquitectònic de Catalunya.

## Descripció

L'ermita de Santa Margarida és al fons del cràter del volcà de Santa Margarida. Originàriament era d'estil romànic, però fou destruïda pels moviments sísmics dels anys 1427-1428 (veure Terratrèmol de Catalunya de 1428). Va ser reedificada l'any 1865. És un senzill temple d'una sola nau i carreus ben escairats. Fa un parell d'anys va ser restaurada i netejada després de molts anys d'abandó i mals tractes. Les visites pastorals efectuades a la parròquia de la Cot, a la qual pertany, en poquíssimes ocasions foren portades a terme pel mateix prelat; en d'altres Santa Margarida fou ignorada.

## Història

Si volem donar crèdit al contingut dels goigs a llaor de la Santa, l'origen del seu culte fou la troballa de la seva imatge al mateix cràter del volcà. La primera notícia històrica de Santa Margarida de la Cot data de 1403 quan Bernat de Ça Terrada, el 16 de maig de dit any, fa testament deixant 10 sous a favor de l'obra de la capella de Santa Margarida. Cal dir que aquestes no eren les obres de construcció del temple, que segurament data de finals del segle xii, sinó que es devia referir a una altra mena d'obres. Al segle xix la capella fou quasi bastida de nou. Segons Monsalvatje, sembla que la imatge de la Santa, tallada amb alabastre, fou salvada del cataclisme produït pels moviments sísmics, de manera que, abans de la contesa civil de 1936, encara hom la podia contemplar a la capella. Salvada també de la destrucció de la guerra civil, se'n feu una reproducció per tal de venerar-la a la capella, i l'autèntica està dipositada al Museu Diocesà de Girona.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Església de Santa Margarida de Sacot». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 novembre 2013].
* ↑ «Goigs a Santa Margarida de Sacot». [Consulta: 2015].
# Terrassa (arquitectura)

La terrassa és la zona de la casa oberta a l'aire lliure, l'extensió exterior habitable d'un habitatge per sobre de nivell del terreny, proveïda de baranes o murs baixos. També és la coberta plana utilitzable d'un edifici —el terrat—, que en algunes zones es denomina terrat.

## Característiques

Tot i que les seves característiques físiques varien, una terrassa s'assembla a una habitació sense murs exteriors, de vegades fins i tot sense sostre, i és molt més àmplia que una balconada. Les terrasses són summament versàtils en termes de funcionalitat; poden ser utilitzades per a una gran varietat d'activitats: com a lloc de reunió, d'entreteniment, de relaxació, per prendre el sol, fins i tot com a lloc per menjar.

## Història

Sorgeix com a extensió utilitzable de les cases de coberta plana, a les regions assolellades, amb baixa pluviositat, com les de l'Antic Egipte i les zones riberenques de la mar Mediterrània. Es torna a utilitzar profusament amb el Moviment Modern en plantejar-se, als edificis d'habitatges en altura, crear un espai habitable a l'aire lliure, ben assolellat, amb plantes, intentant imitar les característiques dels porxos dels habitatges unifamiliars.

## Vegeu també

* Balcó
# Minnesota Lake

Minnesota Lake és una població dels Estats Units a l'estat de Minnesota. Segons el cens del 2000 tenia 681habitants.

## Demografia

Segons el cens del 2000, Minnesota Lake tenia 681 habitants, 297 habitatges i 196 famílies. La densitat de població era de 166,4 habitants per km².
Dels 297 habitatges en un 29,3% hi vivien nens de menys de 18 anys, en un 58,6% hi vivien parelles casades, en un 3,7% dones solteres i en un 33,7% no eren unitats familiars. En el 31% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,86.
Per edats, la població es repartia de la següent manera: un 24,2% tenia menys de 18 anys, un 7,6% entre 18 i 24, un 26,9% entre 25 i 44, un 21,6% de 45 a 60 i un 19,7% 65 anys o més.
L'edat mitjana era de 40 anys. Per cada 100 dones de 18 o més anys hi havia 100,8 homes.
La renda mitjana per habitatge era de 34.896 $ i la renda mitjana per família de 44.091 $. Els homes tenien una renda mediana de 32.105 $ mentre que les dones 19.844 $. La renda per capita de la població era de 18.609 $. Entorn del 2% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minnesota Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Minnesota Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Inverness Highlands South

Inverness Highlands South és una concentració de població designada pel cens dels Estats Units a l'estat de Florida. Segons el cens del 2000 tenia 5.781 habitants.

## Demografia

Segons el cens del 2000, Inverness Highlands South tenia 5.781 habitants, 2.557 habitatges, i 1.792 famílies. La densitat de població era de 395,8 habitants/km².
Dels 2.557 habitatges en un 21,4% hi vivien nens de menys de 18 anys, en un 58,7% hi vivien parelles casades, en un 8,5% dones solteres, i en un 29,9% no eren unitats familiars. En el 26,6% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,66.
Per edats la població es repartia de la següent manera: un 19,1% tenia menys de 18 anys, un 4,7% entre 18 i 24, un 21,3% entre 25 i 44, un 21,5% de 45 a 60 i un 33,4% 65 anys o més.
L'edat mediana era de 50 anys. Per cada 100 dones de 18 o més anys hi havia 84,6 homes.
La renda mediana per habitatge era de 28.289 $ i la renda mediana per família de 34.647 $. Els homes tenien una renda mediana de 27.742 $ mentre que les dones 23.097 $. La renda per capita de la població era de 19.362 $. Entorn del 6,3% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Inverness Highlands South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Inverness Highlands South». American Fact Finder. Oficina del Cens dels Estats Units, 12-01-2010.
# Mas Ramada

El Mas Ramada és una masia de Girona que forma part de l'Inventari del Patrimoni Arquitectònic de Catalunya.

## Descripció

És un edifici de planta baixa i un pis en bastant bon estat de conservació. Obertures tapiades excepte les que donen al costat de la casa del propietaris (Can Poch). La part posterior té un pati tancat amb paret molt posterior i dolenta. Planta rectangular amb façana interessant a la carretera de Sant Feliu, composta per una part massissa a la planta baixa, amb 2 contraforts triangulars en la cantonada i pel costat de la façana lateral dreta, amb 2 finestres de dentell recte coincidents amb els 2 balcons, unificats amb llosana de biguetes metàl·liques i revoltons, del primer pis.
Per banda esquerra es feu una ampliació posterior de finestra centrada a planta baixa i una galeria de 3 arcs de punt rodó amb columnes cilíndriques al mig. Aquesta ampliació es clou amb ràfec recte. La façana lateral dreta té obertures sense composició de pedra i llinda planera, igual que les de l'esquerra, però amb llinda amb element gotitzant i un balcó. Façana posterior amb arrebossat caigut i sense obertures.

## Referències

* 1 2 «Mas Ramada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# The King: Eternal Monarch

The King: Eternal Monarch (Hangul: 더 킹: 영원의 군주; RR: Deo King: Yeongwonui Gunju) és una sèrie de televisió sud-coreana de fantasia romàntica del 2020, protagonitzada per Lee Min-ho, Kim Go-eun i Woo Do-hwan en els papers principals. Lee Jung-jin va retratar el seu paper com a antagonista de la sèrie. Presentat per Hwa&Dam Pictures i la seva empresa matriu Studio Dragon, es va estrenar a SBS TV i Netflix per a la audiència global el 17 d'abril de 2020.
# Lamprologus lemairii

Lamprologus lemairii és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* 1 2 «Lamprologus lemairii» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll, 1991. Lamprologus. p. 218-225. A J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ray MacSharry

Raymond MacSharry, més conegut amb el nom de Ray MacSharry, (Sligo, Irlanda 1938) és un polític que ha estat diverses vegades ministre al seu país i que fou membre de la Comissió Europea entre 1989 i 1992.

## Biografia

Va néixer el 29 d'abril de 1938 a la població de Sligo, situada a la província de Connacht i al comtat del mateix nom.

## Activitat política

Membre del Fianna Fáil (FF), el 1969 fou escollit diputat al Dáil Éireann per la circumscripció de Sligo-Leitrim, escó que no abandonà fins al 1989. El 1979 fou nomenat Secretari d'Estat al Departament de Finances i Obres Públiques, esdevenint el desembre del mateix any Ministre d'Agricultura en el primer govern de Charles Haughey, càrrec que va ocupar fins al jumy de 1981. Posteriorment, entre març i desembre de 1982, fou nomenat Ministre de Finances i Vicepresident del govern.
El 1984 fou escollit eurodiputat al Parlament Europeu, retornant a la política nacional el 1987 en guanyar el seu partit les eleccions legislatives. En el nou govern de Haughey fou nomenat novament Ministre de Finances i Ministre de Servesi Públics. Abandonà novament la política nacional per esdevenir el gener de 1989 Comissari Europeu d'Agricultura i Desenvolupament Rural en la formació de la Comissió Delors II, càrrec que ocupà fins al gener de 1993.